Æreslegionen

Æreslegionen (fransk: Légion d'honneur) er en fransk fortjenstorden innstiftet av førstekonsul Napoléon Bonaparte i den franske republikk 19. mai 1802. Tanken var å skape en æresbevisning som skulle erstatte de kongelige ordener og æresbevisninger. Disse ble etter revolusjonen opphevet i 1791. Æreslegionen har siden opprettelsen overlevd vekslingen mellom republikk og monarki og utdeles fortsatt av den franske stat. Republikken Frankrikes president er ordenens stormester.

 Ordenstegn 
Æreslegionens ordenstegn er en stjerne med fem armer. Mellom armene finnes kranser av laurbær og eik. I midten av stjernen sitter en avbildning av et kvinnehode, et symbol for republikken. Ordensbåndet er i rødt.

 Inndeling 
Æreslegionen hadde ved innstiftelsen fire klasser, men ble allerede i 1805 tilført ytterligere en klasse. Siden 1816 har benevnelsen på de fem klassene ligget fast og disse har blitt retningsgivende for andre fortjenstordener. Ordenens fem klasser er:
 storkors (grand-croix)
 storoffiser (grand officier)
 kommandør (commandeur)
 offiser (officier)
 ridder (chevalier)

 Tildeling 
Æreslegionen kan tildeles borgere av Frankrike og andre land for sivile eller militære fortjenester. Ordenen kan også tildeles posthumt. Innehavere av første klasse erkjennes også en pensjon. Tildeling skjer etter presidentens eller storkanselliets bestemmelse, etter innstilling fra en statsråd.

 Norske innehavere 
Opp gjennom årene er en del nordmenn blitt tildelt Æreslegionen, vanligvis fordi de har gjort en spesiell innsats for franske interesser. Kong Harald V er innehaver av storkors, det var også Haakon VII og Olav V. Oberst Birger Eriksen og major Leif Tronstad var offiserer. Andre norske innehavere er statsminister Thorbjørn Jagland, professor Leiv Flydal, generalmajor Hans Reidar Holtermann, forretningsmann Knut Faremo, skuespillerinne Wenche Foss, kokk og president i Bocuse d'Or Europe Eyvind Hellstrøm, FNs spesialutsending for Libanon Terje Rød-Larsen, Arne Rettedal, Arbeiderpartipolitikeren Oscar Torp og direktør Wilhelm Holst.

I forbindelse med 50-årsjubileet for landgangen i Normandie ble Hugo Munthe-Kaas hedret med Æreslegionen. Ved 60-årsmarkeringen av landgangen i Normandie ble norske krigsveteraner hedret med Æreslegionen: Karsten Østhus (krigsveteran)   Gunnar Knudsen, Lars Arholm, Anders O. Standnes, Johannes Helland, Antoni Lunder, Rangvald Myhre, Bertel Bjørvik Enevold Falsen Schrøder og Johannes Bauge. I forbindelse med 70-årsjubileet for landgangen i Normandie ble krigsveteran John Pettersen tildelt riddergraden av Æreslegionen.«Krigsveteran mottok fransk pris»; Bergens Tidende, 6.7.2014 I 2021 ble krigsveteranen Monrad Mosberg tildelt riddergraden. Forsvarssjef Eirik Kristoffersen ble tildelt kommandørgraden i 2025.

 Insignier 
 Ordenstegn 

 900px|center Insignier for riddere av Æreslegionen Insignier for offiserer av Æreslegionen Insignier for kommandører av Æreslegionen Insignier for storoffiserer av Æreslegionen Insignier for storkors av Æreslegionen

 Båndstriper 
Båndstriper til uniformer150px|centerRidder150px|centerOffiser150px|centerKommandør150px|centerStoroffiser150px|centerStorkors

 Nåler 
Nåler og rosetter til sivile antrekk150px|centerRidder (ruban court)120px|centerRidder (ruban long)120px|centerRidder (nœud)150px|centerOffiser150pxKommandør150px|centerStoroffiser150px|centerStorkors

 Referanser 

 Eksterne lenker 

 La légion d'honneur, Musée national de la Légion d’honneur et des ordres de chevalerie


Kategori:Utmerkelser etablert i 1802